**Grozījums likumā “Par Konvenciju par starptautiskajām garantijām attiecībā uz pārvietojamām iekārtām un Konvencijas par starptautiskajām garantijām attiecībā uz pārvietojamām iekārtām Protokolu par jautājumiem, kas attiecas uz gaisa kuģu iekārtām”**

Izdarīt likumā “Par Konvenciju par starptautiskajām garantijām attiecībā uz pārvietojamām iekārtām un Konvencijas par starptautiskajām garantijām attiecībā uz pārvietojamām iekārtām Protokolu par jautājumiem, kas attiecas uz gaisa kuģu iekārtām” (Latvijas Vēstnesis, 2011, 4. nr.) šādu grozījumu:

1. Papildināt likumu ar 4.1, 4.2 un 4.3 pantu šādā redakcijā:

“4.1 pants. Saskaņā ar Konvencijas 39. panta pirmās daļas “a” punktu prioritāte pār starptautiskām reģistrētām garantijām ir šādām ārpuslīgumiskām tiesībām vai garantijām:

1. Valdības labā nodibinātam aizturējumam sakarā ar nodokļiem un nesamaksātām nodevām, kas tieši attiecināmas uz gaisa kuģa priekšmeta lietošanu, kas radies pēc maksājuma saistību, kas izriet no šī gaisa kuģa priekšmeta nomas vai finansēšanas līguma, neizpildes;
2. Tāda remonta darbu veicēja labā nodibinātam aizturējumam, kura valdījumā atrodas gaisa kuģa priekšmets, gaisa kuģa remonta ietvaros sniegto pakalpojumu un tam pievienotās vērtības apjomā.

**4.2 pants**. Saskaņā ar Konvencijas 40. pantu attiecībā uz gaisa kuģa priekšmetiem reģistrējamas atbilstoši Konvencijai un attiecīgi reglamentējamas ir šādas starptautiskas ārpuslīgumiskas tiesības:

1. Tādas personas tiesības, kura saņēmusi tiesas rīkojumu par gaisa kuģa priekšmeta arestu saistībā ar daļēju vai pilnīgu tiesas nolēmuma izpildi;
2. Valdības labā nodibinātam aizturējumam sakarā ar nodokļiem un nesamaksātām nodevām, kas tieši attiecināmas uz gaisa kuģa priekšmeta lietošanu, kas radies pirms maksājuma saistību, kas izriet no šī gaisa kuģa priekšmeta nomas vai finansēšanas līguma, neizpildes.

**4.3 pants.** Saskaņā ar Protokola XXX pantu tiek deklarēts, ka Latvijas Republikā piemēro Protokola XIII pantu. Neatsaucamas gaisa kuģa izslēgšanas no reģistra un izvešanas pieprasījuma atļaujas iesniegšanas, pieņemšanas, atcelšanas, kā arī gaisa kuģa izslēgšanas no reģistra prasības un kārtību nosaka Ministru kabinets.”

Iesniedzējs:

Satiksmes ministrs T.Linkaits

Vīza:

Valsts sekretāra p.i. Dž.Innusa